stanford-oval/wikipedia huggingface dataset:
Kerttu Selin

Kerttu Selin 1960-luvun lopulla.
Kerttu Olga Selin (2. maaliskuuta 1925 Kuhmoinen – 13. syyskuuta 1996 Helsinki) oli suomalainen mannekiinikoulun johtaja ja suomalaisen mannekiinikoulutuksen uranuurtajia.
Selin perusti mannekiininkoulun Helsinkiin vuonna 1959 ja johti sitä yli 35 vuotta. Useat Suomen merkittävimmistä malleista kävivät hänen koulunsa.
Selin on haudattu Hietaniemen hautausmaalle Helsinkiin.
Kerttu Tapiola

| Kerttu Tapiola> Henkilötiedot |
| --- | --- |
Syntynyt: 3. syyskuuta 1919 Sysmä
Kuollut: 2. syyskuuta 2012 Sysmä
Ammatti:  yrittäjänä taidekauppa ja antikvariaatti vanhakerttu, Sysmän kirjakylän perustaja ja kulttuurielämän vaikuttaja.
Lapset:  Marjatta Tapiola
Kerttu Kaarina Tapiola (o.s. Peltola, 3. syyskuuta 1919 Sysmä – 2. syyskuuta 2012 Sysmä) oli sysmäläinen emäntä, taidekauppias ja kulttuurivaikuttaja.
Tapiola piti Sysmässä kolmetoista vuotta taidekauppa ja antikvariaatti Vanhaa Kerttua ja oli taustavoimana Sysmän kirjakylää perustettaessa. Aleksis Kiven Seura myönsi Kerttu Tapiolalle Eskon puumerkki -palkinnon 1995.
Tapiolan tytär on taidemaalari Marjatta Tapiola ja tyttärentyttäret elokuvaohjaaja Zaida Bergroth ja kirjailija Aina Bergroth.
Kauhanoja

Kauhanoja on kylä ja kyläkeskus Loimaalla Varsinais-Suomessa. Kauhanojan naapurikyliä ovat Hattula, Sieppala ja Joenperä Loimaalla sekä Ypäjänkylä, Perttula ja Manninen Ypäjällä. Aiemmin Kauhanoja Loimaan puoleisine naapurikylineen on kuulunut Loimaan kuntaan. Kauhanojan kylä on syntynyt keskiajan lopulla Loimijoen varteen.
Luonto

Kylän halki virtaa Loimijoki, johon kylän alueella yhtyy pohjoisesta Ypäjänkylästä alkunsa saava Ypäjoki. Etelässä kylän alueelle ulottuu laaja Eksyssuo.
Sijainti, liikenne ja palvelut

Kauhanojan kyläkeskus sijaitsee Loimijoen eteläpuolella noin 5 kilometriä Loimaan keskustasta itään Forssan ja Loimaan välisen seututien 213 varrella. Ypäjänkylään johtaa siltä haarautuva yhdystie 2815. Kylässä toimii vuonna 1897 perustettu, peruskoulun 1–6 luokkien opetusta antava, noin 70 oppilaan  Kauhanojan koulu. Kylässä toimivan Kauhanojan kyläyhdistyksen toiminta-alueeseen kuuluvat myös viereiset Joenperän, Hattulan ja Sieppalan kylät.
Kauhanojan kyläkeskuksen keskustassa toimii pitopalvelu Kauhanojan Kievari. Kylän palveluita ovat myös kauneushoitola ja eläinlääkäri.
Nähtävyydet ja tapahtumat

Paikallisia nähtävyyksiä Kauhanojalla ja naapurikylissä ovat muun muassa Kauhanojan koulun pihassa kasvava Suomen suurin kataja sekä taiteilija Alpo Jaakolan suomökki Eksyssuolla Joenperän kylässä. Kylällä järjestettäviä säännöllisiä tapahtumia ovat muun muassa Kuutamohiihto helmi-maaliskuussa Alpo Jaakolan suomökille Eksyssuolle, laskiaisrieha lapsille, mäkihyppykisat, Pajapäivät ja Loimijokisoutu heinäkuussa, Pirkko Jaakolan kuunnelman Eksyssuon lapset esitys Alpo Jaakolan suomökillä syyskuussa, metsäkirkko joulun alla ja myyjäisiä eri aikoina vuodesta.
Tunnettuja kauhanojalaisia

Tunnettuihin kauhanojalaisiin kuuluu maanviljelysneuvos ja kansananedustaja Heikki Perho (1926–2009), jonka kotitalo oli Kauhanojan Perhon tila.
Sukujuuria kauhanojalla on runoilija Tommy Tabermannilla, jonka isä oli kotoisin Kauhanojalta, alkujaan perhe oli Karjalan siirtoväkeä, ja radiotoimittaja Hannu Taanilalla, jonka äiti oli kotoisin Kauhanojalta.
Aiheesta muualla

Kauhanojan kylä - maaseutua parhaimmillaan Kauhanojan kyläyhdistys. Viitattu 22.10.2009.
Loimijokea Kauhanojalla.
Ypäjokea Kauhanojalla.
Kauhanojan kataja
Katkenneita kukkasia

| Katkenneita kukkasia> Broken Blossoms or The Yellow Man and the Girl |
| --- | --- |

Ohjaaja:  D. W. Griffith
Käsikirjoittaja:  D. W. Griffith novelli: Thomas Burke
Tuottaja:  D. W. Griffith
Säveltäjä:  D. W. Griffith
Kuvaaja:  G. W. Bitzer
Leikkaaja:  James Smith
Pääosat:  Lillian Gish Richard Barthelmess
Valmistustiedot
Valmistusmaa:  Yhdysvallat
Tuotantoyhtiö:  D. W. Griffith Productions
Levittäjä:  United Artists Netflix
Ensi-ilta:  13. toukokuuta 1919 Suomi: 28. lokakuuta 1923
Kesto:  90 minuuttia
Alkuperäiskieli:  mykkäelokuva englanninkieliset välitekstit
Aiheesta muualla
IMDb 
Elonet
AllMovie
Infobox OKNimi-testi OK: 
Katkenneita kukkasia (Broken Blossoms or The Yellow Man and the Girl, Suomessa myös nimellä Murskattuja kukkia) on D. W. Griffithin ohjaama yhdysvaltalainen mykkä draamaelokuva vuodelta 1919. Elokuva perustuu Thomas Burken novelliin ”The Chink and the Child”. Elokuvan pääosia näyttelevät  Lillian Gish ja Richard Barthelmess.
Katkenneita kukkasia pidetään yhtenä Griffithin parhaimmista elokuvista ja joidenkin kriitikoiden mielestä se on hänen mestariteoksensa.
Griffithiä oli syytetty rasismista Kansakunnan synnyssä 1915. Suvaitsemattomuus (1916) oli vastaus rasismisyytteille ja Katkenneita kukkasia jatkoi rasisminvastaista linjaa, sillä elokuva kertoo nuoren englantilaistytön ja kiinalaisen rakkaustarinan – todennäköisesti ensimmäistä kertaa yhdysvaltalaisessa elokuvassa.
Rooleissa

| 0 | 1 | 2 |
| --- | --- | --- |
|  Lillian Gish  | … |  Lucy Burrows   |
|  Richard Barthelmess  | … |  Cheng Huan   |
|  Donald Crisp  | … |  Battling Burrows   |
|  Arthur Howard  | … |  Burrowsin manageri   |
Aiheesta muualla

Katkenneita kukkasia Internet Movie Databasessa (englanniksi)
Katkenneita kukkasia Elonet.
Katkenneita kukkasia AllMoviessa. (englanniksi)
Mykkäelokuvasivusto
Kasvihuonekurkku

Kasvihuoneessa kasvatettuja kurkkuja
Kasvihuonekurkku on nimitys, jota käytetään kasvihuoneessa kasvatettavista kurkun (Cucumis sativus) lajikkeista. Kasvihuonekurkku on yksivuotinen ja tarvitsee paljon auringonvaloa kasvamiseen. Liika auringonvalo voi kuitenkin polttaa sen lehdet.
Kasvihuonekurkuissa ei yleensä ole karvasaineita, joita avomaakurkuissa voi olla.
Kelopääsky

| Kelopääsky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pääskyt Hirundinidae
Suku::  Viherpääskyt Tachycineta
Laji::  bicolor
Kaksiosainen nimi
 Tachycineta bicolor  (Vieillot, 1808) 
 Kelopääskyn levinneisyysalue. Keltaiset alueet ovat pesimisalueita, siniset talvehtimisalueita ja oransseilla alueilla lintua tavataan ympäri vuoden
Katso myös
   Kelopääsky Wikispeciesissä   Kelopääsky Commonsissa 
Infobox OKNimi-testi OKIUCN-testi OK: 
Kelopääsky (Tachycineta bicolor) on Pohjois-Amerikassa pesivä pääskyihin kuuluva varpuslintu. Se on pienehkö ja pitkisiipinen pääsky, ja sen vartalon yläpuoli vihertävän sininen ja alapuoli valkoinen. Kelopääskyt ovat sosiaalisia lintuja, ne voivat kerääntyä suuriksi parviksi. Lajin ravinto koostuu pääasiassa hyönteisistä.
Koko ja ulkonäkö

Kelopääsky on kooltaan noin 14 cm. Kelopääsky on pienehkö hyvin pitkäsiipinen pääsky. Selästään, päästään ja siivistään laji on väritykseltään kiiltävän vihertävän sininen. Kurkku, rinta ja vatsa ovat puhtaan valkoiset. Nuoret linnut ovat selästään ja päästään ruskehtavia ja valkoisessa rinnassa on myös harmaata. Naaraiden höyhenpuku kehittyy hitaammin kuin koiraan.
Levinneisyys ja elinympäristö

Kelopääsky pesii Pohjois-Amerikan pohjois- ja keskiosissa. Lajin levinneisyyden pohjoisraja noudattaa melko tarkasti puurajaa. Lajin talvehtimisalueet ovat Floridassa sekä Keski-Amerikassa Karibianmeren rannikolla. Lajin elinympäristöä ovat avoimet alueet lähellä vesialueita kuten pellot, suot, niityt, rannat ja majavalampien läheiset alueet.
Ravinto

Kelopääskyjen ravinto koostuu pääasiassa hyönteisistä, joita laji pyydystää ilmasta avoimien maa-alueiden tai veden päältä. Laji syö erityisesti perhosia, kovakuoriaisia ja muurahaisia, mutta myös heinäsirkkoja, korentoja ja vesiperhosia. Toisin kuin monet muut pääskyt kelopääskyt voivat elää pitkiäkin aikoja ilman hyönteisravintoa, jolloin ne syövät marjoja, erityisesti myrttien (Myrica) vahapintaisia marjoja.
Elintavat

Pesimäkauden ulkopuolella kelopääskyt ovat hyvin sosiaalisia lintuja ja voivat kerääntyä hyvin suuriksi jopa satojen tuhansien yksilöiden parviksi yöpymispaikoilleen. Pesimäkauden aikaan ne ovat kuitenkin hyvin tarkkoja reviireistään ja molemmat vanhemmat puolustavat aluetta, joka ulottuu noin 10–15 metrin säteelle pesäpaikasta.
Kelopääskyjen pesimäkausi kestää toukokuulta syyskuulle. Pesä sijaitsee yleensä puunkolossa tai pesälaatikossa. Laji voi rakentaa pesän myös rakennuksiin tai siltarumpuihin. Naaras munii kahdesta kahdeksaan valkoista munaa, joita vain se hautoo kahdesta kolmeen viikkoon. Koiras osallistuu poikasten ruokintaan.
Kelopääskyt muuttavat päiväsaikaan löyhinä parvina ja yöpyvät suurina ryhminä.
Vain kelopääskykoiras laulaa. Linnut pitävät yhteyttä keskenään kutsuäänillä, joita on lajilla 14 erilaista. Lisäksi linnut käyttävät kehonkieltä esimerkiksi värisyttämällä siipiään tai kyyristymällä. Näillä tavoin lintu voi ilmaista aggressiotaan ja lintu käyttää näitä myös pariutuakseen.
Kiss of the Dragon

| Kiss of the Dragon |
| --- | --- |

Ohjaaja:  Chris Nahon
Käsikirjoittaja:   Luc Besson  Robert Mark Kamen 
Tuottaja:   Luc Besson  Steve Chasman  Jet Li  Happy Walters 
Säveltäjä:  Craig Armstrong
Kuvaaja:  Thierry Arbogast
Leikkaaja:  Marco Cavé
Pääosat:   Jet Li  Bridget Fonda  Tchéky Karyo  Laurence Ashley  Burt Kwouk 
Valmistustiedot
Valmistusmaa:  Ranska Yhdysvallat
Tuotantoyhtiö:   20th Century Fox  Current and Immortal Entertainment  Le Studio Canal+  Leeloo Productions  Qian Yian International  Quality Growth International Ltd.  Seaside Productions 
Levittäjä:  20th Century Studios Netflix Disney+
Ensi-ilta:  2001
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kiss of the Dragon (tv-esityksessä Kiss of the Dragon – Lohikäärmeen suudelma) on vuonna 2001 ensi-iltansa saanut toimintaelokuva. Elokuvan pääosia esittävät Jet Li, Bridget Fonda, Tchéky Karyo, Max Ryan, Ric Young, Burt Kwouk, Kentaro, Laurence Ashley ja Cyril Raffaelli. Elokuvan on ohjannut Chris Nahon. Elokuva oli taloudellisesti menestynyt ja aikoinaan kielletty Kiinassa.[lähde? ]
Aiheesta muualla

Kiss of the Dragon Internet Movie Databasessa (englanniksi)
Kiss Unplugged

| Kiss Unplugged Kiss |
| --- | --- | --- |

Livealbumin tiedot
 Äänitetty : 9. elokuuta 1995 Sony Music Studios, New York City
 Julkaistu: 12. maaliskuuta 1996
 Formaatti: CD, LP, C-kasetti
 Tuottaja(t): Alex Coletti
 Tyylilaji: Rock, hard rock
 Kesto: 56.07
 Levy-yhtiö: Mercury Records
Kissin muut julkaisut
| Kiss My Ass 1994 | Kiss Unplugged 1996 | You Wanted the Best, You Got the Best!! 1996 |
Kiss Unplugged on yhdysvaltalaisen rock-yhtye Kissin livealbumi vuodelta 1996. Albumi on nauhoitettu New York Cityssä Sony Music Studiosilla Music Televisionin MTV Unplugged -ohjelmasarjan konsertissa 9. elokuuta 1995 noin 500 hengen yleisön edessä, ja sen tuotti Alex Coletti. Konsertissa yhtyeen alkuperäinen eli Paul Stanleyn, Gene Simmonsin, Ace Frehleyn ja Peter Crissin muodostama kokoonpano esiintyi ensimmäisen kerran yhdessä sitten vuoden 1980.
Albumi julkaistiin Mercury Records -levymerkillä 12. maaliskuuta 1996, ja alun perin Music Televisionin televisioesitykseen taltioitu esiintyminen julkaistiin myös VHS- ja DVD -formaateissa. Kiss Unplugged nousi Yhdysvalloissa Billboard 200 -albumilistan sijalle 15., ja ylitti myös kultalevyrajan. Suomessa albumi sijoittui albumilistalla korkeimmillaan sijalle 18. Singlenä albumilta julkaistu versio kappaleesta ”Rock and Roll All Nite” nousi Yhdysvalloissa Mainstream Rock Tracks -listan sijalle 13.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Laulu | Kesto |  |  |  |  |  |
| 1. | Comin’ Home | Ace Frehley, Paul Stanley | Stanley | 2.51 |  |  |  |  |  |
| 2. | Plaster Caster | Gene Simmons | Simmons | 3.17 |  |  |  |  |  |
| 3. | Goin’ Blind | Simmons, Stephen Coronel | Simmons | 3.37 |  |  |  |  |  |
| 4. | Do You Love Me? | Stanley, Bob Ezrin, Kim Fowley | Stanley | 3.13 |  |  |  |  |  |
| 5. | Domino | Simmons | Simmons | 3.46 |  |  |  |  |  |
| 6. | Sure Know Something | Stanley, Vini Poncia | Stanley | 4.14 |  |  |  |  |  |
| 7. | A World Without Heroes | Stanley, Simmons, Ezrin, Lou Reed | Simmons | 2.57 |  |  |  |  |  |
| 8. | Rock Bottom | Frehley, Stanley | Stanley | 3.20 |  |  |  |  |  |
| 9. | See You Tonite | Simmons | Simmons | 2.26 |  |  |  |  |  |
| 10. | I Still Love You | Stanley, Vinnie Vincent | Stanley | 6.09 |  |  |  |  |  |
| 11. | Every Time I Look at You | Stanley, Ezrin | Stanley | 4.43 |  |  |  |  |  |
| 12. | 2,000 Man | Mick Jagger, Keith Richards | Frehley | 5.12 |  |  |  |  |  |
| 13. | Beth | Peter Criss, Ezrin, Stan Penridge | Criss | 2.50 |  |  |  |  |  |
| 14. | Nothin’ to Lose | Simmons | Eric Singer, Criss | 3.42 |  |  |  |  |  |
| 15. | Rock and Roll All Nite | Stanley, Simmons | Simmons, Frehley, Criss | 4.20 |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 16. | Got to Choose | 4.01 |  |  |  |  |  |  |  |
"Got to Choose" on mukana ainoastaan Japanin CD-painoksella sekä vinyylilevypainoksella
Kokoonpano

Gene Simmons – basso, laulu
Paul Stanley – kitara, laulu
Bruce Kulick – kitara, taustalaulu
Eric Singer – rummut, taustalaulu, laulu kappaleessa "Nothin' to Lose"
Ace Frehley – kitara kappaleissa "2 000 Man", "Beth", "Nothin' to Lose" ja "Rock and Roll All Nite", laulu kappaleessa "2 000 Man"
Peter Criss – rummut kappaleissa "2 000 Man", "Nothin' to Lose" ja "Rock and Roll All Nite", laulu kappaleessa "Beth"
Phillip Ashley – piano kappaleessa "Every Time I Look at You"
Jon Grindstaff – kapellimestari
Aiheesta muualla

Kiss Unplugged Discogsissa. (englanniksi)
Kevin Bruijsten

| Kevin Bruijsten> Henkilötiedot |
| --- | --- |
Syntynyt: 29. tammikuuta 1987 (ikä 37) Nijmegen, Alankomaat
Kansalaisuus:   Alankomaat
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  92 kg
Seura
Seura:  Dundee Stars
Sarja:  EIHL
Pelinumero:  9
Pelaajaura
Pääsarjaura:  2004–
Aik. seurat:  Nijmegen Emperors/Devils (Alankomaat) Heerenveen Flyers (Alankomaat) Amstel Tijgers (Alankomaat) Moskitos Essen (RL) Eindhoven Kemphanen (Alankomaat) HC Amiens (Ranska) Orli Znojmo (EBEL)
Kevin Bruijsten (s. 29. tammikuuta 1987 Nijmegen, Alankomaat) on alankomaalainen jääkiekkoilija, joka pelaa Ison-Britannian EIHL-liigan skotlantilaisjoukkue Dundee Starsissa. Hän on pelipaikaltaan oikea laitahyökkääjä.
Ura > Seuraura

Bruijsten aloitti jääkiekkoilun kotikaupungissaan Nijmegenissä. Hän debytoi Alankomaiden toiseksi korkeimmalla sarjatasolla Tweede Divisiessa vain 14-vuotiaana kaudella 2001–2002, jolloin Bruijsten pelasi kaksi ottelua Nijmegen Tigersissa. Kaudella 2004–2005 hän debytoi maan pääsarjassa Eredivisiessa Nijmegen Emperorsin (ent. Tigers) paidassa. Bruijstenin tulokaskausi toi 37 runkosarjaottelussa tehot 5+4=9. Kaksi seuraavaa kautta hän pelasi Heerenveen Flyersissa ja kauden 2007–2008 Amstel Tijgersissa, jonka kolmanneksi paras maalintekijä Bruijsten oli 16 osumallaan.
Kaudeksi 2008–2009 Bruijsten siirtyi Saksan neljänneksi korkeimmalle sarjatasolle Regionalliga-joukkue Moskitos Esseniin. Kaudeksi 2009–2010 hän palasi taas kotimaahansa ja siirtyi kotikaupunkiinsa Nijmegen Devilsin (ent. Tigers ja Emperors) riveihin. Bruijsten voitti kauden päätteeksi Alankomaiden-mestaruuden. Syksyllä 2010 hän haki try-outin kautta pelipaikkaa AHL-joukkue Toronto Marliesista, jonka kanssa Bruijsten jäi kuitenkin ilman sopimusta.
Kaudella 2010–2011 Bruijsten teki Eindhoven Kemphanenin paidassa Eredivisien yhden kauden piste-ennätyksensä tehoilla 43+23=66. Hän teki runkosarjan maalimääränsä yli maali per peli -tahdilla 41 otteluun ja oli koko sarjan toiseksi paras maalintekijä Tilburg Trappersin Raphaël Jolyn jälkeen. Bruijsten oli myös kevään 2011 pudotuspeleissä Kemphanenin paras pistemies ja maalintekijä tehoilla 5+2=7. Kaksi seuraavaa kautta hän pelasi taas Heerenveen Flyersissa. Bruijsten oli kaudella 2013–2014 joukkueen paras pistemies ja maalintekijä tehoilla 32+31=63. Hän sijoittui Eredivisien maalipörssissä kolmanneksi ja pistepörssissä kuudenneksi.
Bruijsten siirtyi kaudeksi 2014–2015 vuoden mittaisella sopimuksella Ranskan Ligue Magnusin Gothiques d'Amiensiin. Hän nousi joukkueen varakapteeniksi. Bruijsten oli tehoilla 13+16=29 Amiensin toiseksi paras pistemies Joël Champagnen jälkeen. Kahden Amiensissa vietetyn vuoden jälkeen hän siirtyi kaudeksi 2016–2017 vuoden mittaisella sopimuksella Itävallan Erste Bank Eishockey Ligan tšekkiläisjoukkue Orli Znojmoon. Hän pelasi siellä neljä ottelua ilman tehopisteitä, jonka jälkeen Bruijstenin sopimus purettiin syyskuun 2016 lopulla. Lokakuussa hän siirtyi loppukauden sopimuksella Ison-Britannian EIHL-liigan skotlantilaisjoukkue Dundee Starsin riveihin. Bruijsten oli tehoilla 23+31=54 joukkueen paras maalintekijä ja toiseksi paras pistemies Vinny Scarsellan kanssa. Hän jakoi koko liigan pistepörssin yhdeksännen sijan Fife Flyersin Ryan Dinglen kanssa. 18. joulukuuta 2016 Bruijsten valittiin EIHL:n viikon pelaajaksi.
Ura > Maajoukkueura

Bruijsten edusti Alankomaita I-divisioonan MM-kilpailuissa vuosina 2006, 2007, 2010 ja 2011 sekä IB-divisioonan MM-kilpailuissa vuosina 2012, 2013, 2014, 2015 ja 2017. Vuosien 2012 ja 2013 turnaukset päättyi pronssiin. Vuoden 2017 Bruijsten toimi Alankomaiden kapteenina. Hän pelasi myös IIA-divisioonan MM-kilpailuissa vuonna 2016, jolloin Bruijsten toimi Alankomaiden kapteenina ja voitti kultaa. Hän jakoi myös turnauksen maalipörssin voiton joukkuetoverinsa Julian van Lijdenin kanssa viidellä osumallaan. Bruijsten pelasi myös Vancouverin olympiakisojen 2010, Sotšin olympiakisojen 2014 ja Pyeongchangin olympiakisojen 2018 karsinnoissa.
Bruijsten pelasi myös alle 20-vuotiaiden II-divisioonan MM-kilpailuissa vuosina 2006 ja 2007, joista molemmat turnaukset päättyi lohkohopeaan. Hän teki myös molemmissa turnauksissa kahdeksan maalia ja voitti Alankomaiden sisäisen maalipörssin, vuoden 2007 koko turnauksen maalipörssin. Vuoden 2006 turnauksessa Bruijsten voitti myös joukkueen sisäisen pistepörssin 17 tehopisteellään. Hän pelasi myös alle 18-vuotiaiden II-divisioonan MM-kilpailuissa vuosina 2003, 2004 ja 2005 voittaen kaikista turnauksista lohkopronssia. Vuoden 2005 turnauksessa Bruijsten jakoi seitsemällä osumallaan Alankomaiden sisäisen maalipörssin voiton Steve Masonin kanssa.
Muuta

Bruijstenin pikkuveli Mitch pelaa Saksan kolmanneksi korkeinta sarjatasoa Oberligaa alankomaalaisen Tilburg Trappersin joukkueessa. Veljesten isä Jan Bruijsten on entinen Alankomaiden maajoukkuemaalivahti, joka on myöhemmin myös valmentanut.
Katkarapukala

| Katkarapukala |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Putkisuukalat Syngnathiformes
Heimo::  Katkarapukalat Centriscidae
Suku::  Aeoliscus
Laji::  strigatus
Kaksiosainen nimi
 Aeoliscus strigatus  (Günther, 1861) 
Katso myös
   Katkarapukala Wikispeciesissä   Katkarapukala Commonsissa 
Infobox OKNimi-testi OKIUCN-testi OK: 
Katkarapukala (Aeoliscus strigatus)  on meressä elävä kala, joka viettää pitkiä aikoja pää alaspäin.
Ulkonäkö ja koko

Katkarapukala kasvaa 15 cm pitkäksi. Sen väritys vaihtelee elinympäristön mukaan: hiekkapohjalla kala on vaalea ja siinä on selvä musta juova suusta pyrstöön, meriruohon seassa sävy on vihertävä,  ja juova on epämääräinen.
Levinneisyys ja elintavat

Katkarapukalaa tavataan Intian valtamerellä ja Tyynenmeren länsiosassa, tyypillisesti 1-20 metrin syvyydessä. Se elää parvina joko merisiilien piikkien joukossa tai haarovien kivikorallien seassa. Se syö eläinplanktonista pieniä äyriäisiä.
Kalaa pidetään joskus pieninä parvina meriakvaarioissa. Se ei sovi nopeasti uivien kalojen joukkoon, ja tarvitsee elävää ruokaa kuten kidusjalkaisia.
Kelontekemäjärvi

| Kelontekemäjärvi |
| --- | --- |
Valtiot:  Suomi 
Paikkakunta:  Kelontekemä ja Kittilä 
Koordinaatit:  67°31′31″N, 25°33′03″E
Vesistöalue ja valuma-alueen tietoja
Laskujoki:  Kelontekemäjoki 
Järvinumero:  65.855.1.001
Mittaustietoja
Pinnankorkeus:  197,5 m  
Rantaviiva:  26,2128 km  
Pinta-ala:  16,4317 km²  
Tilavuus:  0,044424 km³  
Keskisyvyys:  2,7 m  
Suurin syvyys:  5,1 m  
Saaria:  2 
 fiKelontekemäjärvi 
Kelontekemäjärvi  on Lapissa Kittilässä sijaitseva järvi.
Maantietoa

Järven pinta-ala on 1 600 hehtaaria eli 16 km². Se on 8,6 kilometriä pitkä ja 3,6 kilometriä leveä. Järvi on luodattu ja siitä on julkaistu syvyyskartat. Sen tilavuus on 44 miljoonaa m³ eli 0,044 km³. Järven keskisyvyys on 2,7 metriä ja suurin syvyys on 5,1 metriä. Järvessä on laskettu olevan 2 saarta ja niiden yhteispinta-ala on noin hehtaarin. Toinen saarista on nimeltään Manalaissaari ja siellä on rakennuksia. Järven rantaviivan pituus on 26 kilometriä ja rannat ovat soistunutta metsämaastoa. Kelontekemän kylä sijaitsee kaakkoisrannassa. Tepsan kylästä kantatieltä 80 lähtee tie, joka tulee Kelontekemän kylään ja kiertää sitten järven. Silmäsvuoman suot ovat luonnonsuojelualuetta, joka rajautuu järven pohjoisrantaan.
Vesistösuhteet

Järvi sijaitsee Kemijoen vesistössä (vesistöaluetunnus 65) Kitisen alueella (65.8) Jeesiöjoen valuma-alueeseen (65.85), johon Kelontekemäjoen valuma-alue (65.855) kuuluu. Järvi sijaitsee vedenjakajan alueella.
Järven laskujoki on Kelontekemäjoki, joka lähtee järven itärannasta ja joka yhtyy Jeesiöjokeen Tepsan kylän kohdalla. Se vuorostaan yhtyy Kitiseen Sodankylässä. Järven lähialueella sijaitsee seitsemän yli hehtaarin kokoista järveä tai lampea, jotka laskevat suoraan tai välillisesti Kelontekemäjärveen. Niistä huomattavimmat ovat Puljujärvi (42 ha), joka laskee etelärantaan, Silmäsjärvi (36 ha), joka laskee Lismaojaa myöten pohjoisrantaan, ja Koskamajärvi (29 ha), joka laskee länsirantaan.
Kemijärven Kiekko

| Kemijärven Kiekko |
| --- | --- |

Perustettu:  2. marraskuuta 1978
Entiset nimet:  Kemijärven Urheilijat
Kaupunki:   Kemijärvi
Kotiareena:  Wirta-Areena
Sarjataso:  III divisioona
Värit:           
Puheenjohtaja:  Airi Peltoniemi
Päävalmentaja:  Harri Tepsa
Kapteeni:   Jarkko Kostamo
Omistaja:  Kemijärven Kiekko ry
Infobox OKVirheellinen NIMI-arvo: 
Kemijärven kiekko eli KeKi on vuonna 1978 perustettu pohjoissuomalainen jääkiekkojoukkue, jonka kotipaikka on Kemijärven kaupunki. KeKi pelaa  nykyisin III divisioonassa.
Vuoden 1983 alkuun saakka Kemijärvellä pelattiin luonnonjäillä. Silloin nykyisen jäähallin paikalle valmistui paineilmahalli. Vuonna 2000 entisen paineilmahallin tilalle rakennettiin nykyinen kiinteä rakennus, jonka omistaa Kemijärven Jäähalli Oy, jossa KeKi on vähemmistöosakkaana.
Helmikuussa 2010 Kuusamon Pallo-Karhujen ja KeKin kohtaamisessa KeKin pelaaja Dmitry Korovin sai huomiota hankkimalla ennätykselliset 127 jäähyminuuttia. Ottelurangaistus 3 × 25 minuuttia, 2 × 20 minuuttia, automaattinen pelirangaistus käytöksestä, 5 minuuttia poikittaisesta mailasta ja 5 minuuttia väkivaltaisuudesta. Nämä kaikki tuomittiin Koroville samaan aikaan. Ennen tätä Korovin oli saanut vain yhden kahden minuutin jäähyn väkivaltaisuudesta. Paikallaolijan mukaan Korovin olisi lyönyt tuomaria, heittänyt tätä hammassuojillaan sekä näytellyt kansainvälisiä käsimerkkejä. Tilanne oli käynnistynyt, kun Korovin oli lyönyt poikittaisella mailalla kiekotonta pelaajaa.
Aiheesta muualla

Kemijärven Kiekko ry (Arkistoitu – Internet Archive)